Tondin rautatieseisake

Tondin rautatieseisake (viroksi Tondi raudteepeatus) on rautatieseisake, Tallinnassa, Virossa. Se sijaitsee Tallinna–Paldiski-radan varrella 3,7 kilometrin päässä Baltian rautatieasemasta, joka on Tallinnan päärautatieasema ja Tallinna–Paldiski-radan pääteasema.

Tondin rautatieaseman ohi kulkeva rata valmistui vuonna 1870. Rautatieasema avattiin liikenteelle kuitenkin vasta 1933. Nykyisin asemarakennus on tyhjillään ja pahoin rapistunut.

Rautatieasema palvelee erityisesti Tallinnan lähiliikenteen matkustajia. Asemalta on vaihtoyhteys raitiotievaunuun.

Kuvia 

Tallinnan rautatieliikennepaikat